smcproject/ml-wiki-sentences huggingface dataset:
പാസഞ്ചർ ടെർമിനൽ കോപ്ലക്സിന്റെ മധ്യത്തിൽ റോയൽ പവലിയനും പള്ളിക്കും ഇടയിലായാണ്‌ എയർ ട്രാഫിക്ക് കണ്ട്രോൾ ടവർ സ്ഥിതി ചെയ്യുന്നത്.
81 മീറ്റർ ഉയരമുള്ള ഇത് ലോകത്തിലെ നീളം കൂടിയ ടവറുകളിൽ ഒന്നാണിത്.
കിംഗ് എഡ്വേർഡ് മെമ്മോറിയൽ ഹോസ്പിറ്റൽ ആന്റ് സേത്ത് ഗോർഡന്ദാസ് സുന്ദർദാസ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/King_Edward_Memorial_Hospital_and_Seth_Gordhandas_Sunderdas_Medical_College The college building
ഇന്ത്യയിലെ മുംബൈയിൽ സ്ഥിതിചെയ്യുന്ന അധ്യാപന-വൈദ്യസഹായം നൽകുന്ന സ്ഥാപനങ്ങളിൽ മുൻപന്തിയിലാണ് കിംഗ് എഡ്വേർഡ് മെമ്മോറിയൽ ഹോസ്പിറ്റൽ ആന്റ് സേത്ത് ഗോർഡന്ദാസ് സുന്ദർദാസ് മെഡിക്കൽ കോളേജ് .
1926 ലാണ് ഇത് സ്ഥാപിതമായത്.
നാസിക് ജില്ലയിലെ ഇത് മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി (എം‌യു‌എച്ച്എസ്), ഇത് അഫിലിയേറ്റ് ചെയ്തിരിക്കുന്നു.
സേത്ത് ജി. എസ്. മെഡിക്കൽ കോളേജിലെ വിദ്യാർത്ഥികളെയും പൂർവ്വ വിദ്യാർത്ഥികളെയും ഭാഷാപരമായി ജിസൈറ്റുകൾ എന്ന് വിളിക്കുന്നു.
ബിരുദ, ബിരുദാനന്തര, സൂപ്പർ-സ്പെഷ്യാലിറ്റി മെഡിക്കൽ കോഴ്സുകൾ, ബിരുദ, ബിരുദാനന്തര ഫിസിക്കൽ, ഒക്യുപേഷണൽ തെറാപ്പി കോഴ്സുകൾ, വിവിധ അനുബന്ധ സ്പെഷ്യാലിറ്റി കോഴ്സുകളിൽ മാസ്റ്റേഴ്‌സും പിഎച്ച്ഡിയും ഉൾപ്പെടെ മെഡിക്കൽ കോളേജ് (സ്കൂൾ)  രണ്ടായിരത്തോളം വിദ്യാർത്ഥികൾക്ക് പരിശീലനം നൽകുന്നു.
ഈ സ്ഥാപനം ഒരു നഴ്സിംഗ് സ്കൂളും പരിപാലിക്കുന്നു.
390 സ്റ്റാഫ് ഫിസിഷ്യൻമാരും 550 റസിഡന്റ് ഡോക്ടർമാരുമുള്ള 1,800 ബെഡ്ഡ് ഹോസ്പിറ്റലിൽ പ്രതിവർഷം 1.8 ദശലക്ഷം ഔട്ട്-പേഷ്യന്റുകളും 85,000 ഇൻ-പേഷ്യന്റുകളും ചികിത്സിക്കുന്നു.
വൈദ്യശാസ്ത്രത്തിന്റെയും ശസ്ത്രക്രിയയുടെയും എല്ലാ മേഖലകളിലും ഇത് അടിസ്ഥാന പരിചരണവും നൂതന ചികിത്സാ സൗകര്യങ്ങളും നൽകുന്നു.
പ്രധാനമായും ഗ്രേറ്റർ മുംബൈയിലെ മുനിസിപ്പൽ കോർപ്പറേഷന്റെ ധനസഹായത്തോടെ പ്രവർത്തിക്കുന്ന ഈ സ്ഥാപനം സമൂഹത്തിലെ നിരാലംബരായ ആളുകൾക്ക് ഫലത്തിൽ സൗജന്യമായി സേവനം നൽകുന്നു.
കോവിഡ് -19 പകർച്ചവ്യാധിയുടെ സമയത്ത്, 2020 മെയ് 3 ന്, മുംബൈയിലെ ജനങ്ങളുടെ സുരക്ഷയ്ക്കായി പോരാടുന്ന ആരോഗ്യ പ്രവർത്തകർക്ക് ആദരാഞ്ജലി അർപ്പിക്കാൻ ഇന്ത്യൻ വ്യോമസേന ചോപ്പർമാർ കിംഗ് എഡ്വേർഡ് മെമ്മോറിയൽ (കെഇഎം) ആശുപത്രി, ജെജെ ആശുപത്രി , കസ്തൂർബ ഗാന്ധി ആശുപത്രി എന്നിവിടങ്ങളിൽ പുഷ്പ ദളങ്ങൾ പ്രദർശിപ്പിച്ചു.
മഹാരാഷ്ട്ര സംസ്ഥാനത്തുടനീളമുള്ള മെറിറ്റ് ലിസ്റ്റ് ടോപ്പർമാരിൽ ഒന്നാമതായി കിംഗ് എഡ്വേർഡ് മെമ്മോറിയൽ ഹോസ്പിറ്റൽ തിരഞ്ഞെടുത്തു.
തുടർന്ന് സിയോൺ ഹോസ്പിറ്റൽ, നായർ ഹോസ്പിറ്റൽ, ജെ. ജെ. ഹോസ്പിറ്റൽ എന്നിവ ക്രമത്തിൽ തിരഞ്ഞെടുത്തു.
2020 ൽ ഇന്ത്യ ടുഡേ ഈ കോളേജ് ഇന്ത്യയിലെ മെഡിക്കൽ കോളേജുകളിൽ പന്ത്രണ്ടാം സ്ഥാനത്തായിരുന്നു തിരഞ്ഞെടുത്തത്.
2019 ൽ ദി വീക്ക് 12-ാം സ്ഥാനത്തും, 2019 ൽ ഔട്ട്‌ലുക് മാഗസിൻ 9-ാം സ്ഥാനത്തും തിരഞ്ഞെടുത്തു.
19°00′06″N 72°50′30″E ﻿ / ﻿ 19.0017°N 72.8418°E ﻿ / 19.0017; 72.8418
കണിയാർകോട് ഇംഗ്ലീഷ് വിലാസം https://ml.wikipedia.org/wiki/Kaniyarkode കണിയാർകോട് കണിയാർകോട് 10°43′56″N 76°25′38″E ﻿ / ﻿ 10.7321277°N 76.4273357°E ﻿ / 10.7321277; 76.4273357 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 680588 +0488 സമയമേഖല UTC +5:30 പ്രധാന ആകർഷണങ്ങൾ ആനത്തലയുടെ രൂപമുള്ള ആൽമരം
കേരളത്തിലെ തൃശ്ശൂർ ജില്ലയിൽ തലപ്പിള്ളി താലൂക്കിലെ പഴയന്നൂർ ബ്ലോക്കിൽ ഉൾപ്പെട്ട ഒരു ഗ്രാമമാണ് കണിയാർകോട് .
തിരുവില്വാമല ഗ്രാമപഞ്ചായത്തിൽ ഉൾപെടുന്ന ഒരു വില്ലേജുകൂടിയാണിതു്.
നെല്ലും ‌തെങ്ങും റബ്ബറുമാണ് ഇവിടുത്തെ പ്രധാന കൃഷിവിളകൾ.
കൈത്തറിനെയ്ത്ത്, പനമ്പ്‌നെയ്ത്ത് കുട്ടനെയ്ത്ത്, ലോഹപ്പണി, പപ്പടവ്യവസായം, ആശാരിപ്പണി, കളിമൺപാത്ര നിർമ്മാണം, ഓട്ടുപാത്രനിർമ്മാണം തുടങ്ങിയ നിരവധി പരമ്പരാഗത വ്യവസായങ്ങൾ ഇവിടെ നിലനിൽക്കുന്നു.
ആനത്തലയുടെ രൂപമുള്ള ഒരു ആൽമരം ഇവിടെ ഏറെ ജനശ്രദ്ധ ആകർഷിക്കുന്നു.
കണിയാമ്പറ്റ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kaniyambetta_Gramapanchayat
വയനാട് ജില്ലയിലെ വൈത്തിരി താലൂക്കിൽ കല്പെറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ കണിയാമ്പറ്റ.
വൈത്തിരി ഗ്രാമപഞ്ചായത്തിന്റെ വിസ്തീർണം 37.8  ചതുരശ്രകിലോമീറ്ററാണ്‌.
അതിരുകൾ വടക്ക്:പനമരംഗ്രാമപഞ്ചായത്ത്, തെക്ക്: മുട്ടിൽ, കോട്ടത്തറ ഗ്രാമപഞ്ചായത്തുകൾ, കിഴക്ക് :പൂതാടി, മീനങ്ങാടിഗ്രാമപഞ്ചായത്തുകൾ, പടിഞ്ഞാറ് : കോട്ടത്തറ, പനമരം ഗ്രാമപഞ്ചായത്തുകൾ എന്നിവയാണ്.
പറളിക്കുന്ന് , കമ്പളക്കാട് , കരണി തുടങ്ങിയ സ്ഥലങ്ങൾ കണിയാമ്പറ്റ പഞ്ചായത്തിൽ ആണ്.
2001 ലെ സെൻസസ് പ്രകാരം കണിയാമ്പറ്റ ഗ്രാമപഞ്ചായത്തിലെ ജനസംഖ്യ 24419 ഉം സാക്ഷരത 82.59% ഉം ആണ്‌.
കണിയാരു പുറപ്പാട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ശാർക്കര കാളിയൂട്ടിന്റെ അനുഷ്ഠാന ചടങ്ങുകളുടെ ആറാം രംഗമാണ് കണിയാരു പുറപ്പാട് .
നനയർ കണിയാരും കാന്തൻ കണിയാരും കഥാപാത്രങ്ങളായെത്തുന്ന ദിവസമാണ് കണിയാരു പുറപ്പാട് എന്നറിയപ്പെടുന്നത്.
കാളിയൂട്ടിന്റെ ചിട്ടവട്ടങ്ങൾ ഏതാണ്ട് പൂർത്തിയാക്കി ചടങ്ങുകൾ നടത്താനുള്ള തയ്യാറെടുപ്പുകൾ ആരംഭിക്കുമ്പോഴാണ് കണിയാരു പുറപ്പാട് അരങ്ങേറുക.
ഈ സമയം വടക്ക് നിന്ന് നനയർ എന്നും കാന്തൻ എന്നും പേരുള്ള രണ്ട് ജ്യോത്സ്യന്മാർ എത്തുന്നു.
ഇവർ ഉണ്ടാക്കുന്ന വിക്രിയകളാണ് ഈ ചടങ്ങിൽ ആവിഷ്‌കരിക്കുന്നത്.
കാളിയൂട്ടിന്റെ പ്രാധാന്യത്തെക്കുറിച്ച് അറിയുന്ന ജ്യോത്സ്യന്മാർ അതിന്റെ പവിത്രതയെക്കുറിച്ച് ചിന്തിക്കുന്നു.
കാളിയൂട്ട് നടക്കുന്ന സ്ഥലത്തിന്റെ പ്രത്യേകതകളെക്കുറിച്ചറിയാൻ അവർ പ്രശ്‌നം വെച്ചു.
കാളിയൂട്ട് നിലത്തിൽ ചില ദുർനിമിത്തങ്ങൾ ഉണ്ടെന്ന് പ്രശ്‌നത്തിൽ തെളിയുന്നു.
ഇതേത്തുടർന്ന് പ്രതിക്രിയകൾ നിശ്ചയിക്കുന്നു.
ഇതാണ് കണിയാരു പുറപ്പാടിന്റെ കഥാംശം.
കാളിയൂട്ട് ചടങ്ങുകൾ നടക്കുന്ന തുള്ളൽപ്പുരയും ക്ഷേത്രപരിസരവും മലിനമായതാണ് ദുർനിമിത്തത്തിന് കാരണമെന്നാണ് ജ്യോത്സ്യന്മാർ പറയുന്നത്.
ഇതിന് ഏറെ ചെലവുകൾ ഉള്ള പ്രതിവിധി ഇവർ നിശ്ചയിക്കുന്നു.
ശുദ്ധികലശം നടത്താൻ മലവേടൻമാരെക്കൊണ്ട് ചാറ്റ് നടത്താൻ അവർ നിർദ്ദേശിച്ചതിനെ തുടർന്ന് ക്ഷേത്രാധികാരികൾ ചാറ്റ് നടത്താൻ ഒരുങ്ങുന്നതാണ് കഥയ്ക്കുള്ളിലെ കഥ.
അനുഷ്ഠാനത്തിന്റെ ഏഴാം രംഗമാണ് പുലയർ പുറപ്പാട് .
കണിയാപുരം രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Kaniyapuram_Ramachandran
കേരളത്തിലെ സാംസ്കാരിക, സാഹിത്യ രംഗങ്ങളിൽ ശ്രദ്ധേയമായ സംഭാവനകൾ നൽകിയ ബഹുമുഖ പ്രതിഭയായിരുന്നു, സി.പി.ഐ നേതാവും എഴുത്തുകാരനുമായിരുന്ന കണിയാപുരം രാമചന്ദ്രൻ .
1938 ആഗസ്റ്റ് അഞ്ചിന് തിരുവനന്തപുരം ജില്ലയിലെ കണിയാപുരത്ത് ജനിച്ചു.
തിരുവനന്തപുരം യൂണിവേഴ്സിറ്റി കോളേജിൽനിന്ന് ബിരുദവും ബിരുദാനന്തര ബിരുദവും നേടി.
ബൾഗേറിയയിലെ സോഫിയ യൂണിവേഴ്സിറ്റിയിൽനിന്ന് ബൾഗേറിയൻ ഭാഷാശാസ്ത്രത്തിൽ ഉപരിപഠനവും മോസ്കോയിലെ സ്കൂൾ ഓഫ് സയൻസസിൽനിന്ന് പൊളിറ്റിക്സിൽ മൂന്നുവർഷത്തെ പഠനവും പൂർത്തിയാക്കി.
അദ്ധ്യാപികയായിരുന്ന വസന്തലക്ഷ്മിയാണ് ഭാര്യ.
സുമൻ, സുചിത്ര എന്നിവർ മക്കളാണ്.
രാഷ്ട്രീയ നേതാവ് എന്നതിനുപുറമെ പത്രപ്രവർത്തകനും നാടകരചയിതാവും ഗാനരചയിതാവും ചലച്ചിത്ര തിരക്കഥാകൃത്തും മികച്ച പ്രസംഗകനുമായിരുന്നു കണിയാപുരം.
ആറ് ചലച്ചിത്രങ്ങൾക്ക് ഗാനങ്ങൾ എഴുതിയ കണിയാപുരം, രണ്ട് ചലച്ചിത്രങ്ങൾക്ക് തിരക്കഥയും എഴുതിയിട്ടുണ്ട്.
കേരളത്തിൽ വലിയ വിവാദങ്ങളുണ്ടാക്കിയ ഭഗവാൻ കാലുമാറുന്നു ഉൾപ്പെടെ നിരവധി നാടകങ്ങൾ രചിച്ചിട്ടുണ്ട്.
എല്ലുകളിൽ ബാധിച്ച അർബുദരോഗത്തെത്തുടർന്ന് 2005 ഏപ്രിൽ 18നു അദ്ദേഹം അന്തരിച്ചു.
വിദ്യാർഥി പ്രസ്ഥാനത്തിലൂടെ രാഷ്ട്രീയത്തിൽ ഇറങ്ങിയ കണിയാപുരം 1957ൽ എ. ഐ. എസ്. എഫിന്റെ നേതൃത്വത്തിലേക്ക് കടന്നു.
1969 - 74 കാലത്ത് എ. ഐ. വൈ. എഫ്. സംസ്ഥാന പ്രസിഡണ്ടായിരുന്നു.
71 മുതൽ 10 വർഷം സി.പി.ഐ ദേശീയ കൗൺസിലിലും സംസ്ഥാന കൗൺസിലിലും  അംഗമായിരുന്നു.
1977 മുതൽ 80 വരെ നെടുമങ്ങാട് മണ്ഡലത്തിലെ എം. എൽ. എ.യായിരുന്നു .
1999ൽ തിരുവനന്തപുരത്ത് നിന്ന് ലോക്‌സഭയിലേക്ക് മത്സരിച്ചെങ്കിലും വി.എസ് ശിവകുമാറിനോട് പരാജയപ്പെട്ടു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 1999 തിരുവനന്തപുരം ലോകസഭാമണ്ഡലം വി.എസ്. ശിവകുമാർ കോൺഗ്രസ് (ഐ.) യു.ഡി.എഫ്. 288390 കണിയാപുരം രാമചന്ദ്രൻ സി.പി.ഐ. എൽ.ഡി.എഫ്. 273905 (1. ഒ. രാജഗോപാൽ ) (2. ഇ.ജെ. വിജയമ്മ ) (1. ബി.ജെ.പി. 158221) (2. സ്വതന്ത്ര സ്ഥാനാർത്ഥി 19652) 1977 നെടുമങ്ങാട് നിയമസഭാമണ്ഡലം കണിയാപുരം രാമചന്ദ്രൻ സി.പി.ഐ. , എൽ.ഡി.എഫ്. ആർ. സുന്ദരേശൻ നായർ സ്വതന്ത്ര സ്ഥാനാർത്ഥി പത്രപ്രവർത്തനം
കോളേജ് വിദ്യാഭ്യാസ കാലത്തുതന്നെ പത്രപ്രവർത്തകനായി പ്രവർത്തിച്ചു തുടങ്ങിയ കണിയാപുരം രാമചന്ദ്രൻ, തിരുവനന്തപുരത്തുനിന്ന് പ്രസിദ്ധീകരിച്ചിരുന്ന വിശ്വകേരളം, വിശ്വമേഖല എന്നിവയുടെ പത്രാധിപത്യം വഹിച്ചു.
പിന്നീട് ജനയുഗത്തിന്റെ പത്രാധിപ സമിതി അംഗവും ജനയുഗം വാരികയുടെ പത്രാധിപരുമായി പ്രവർത്തിച്ചു.
20 വർഷത്തോളം കേരള ശബ്ദത്തിൽ അദ്ദേഹം കൈകാര്യം ചെയ്തിരുന്ന പംക്തി വളരെ ശ്രദ്ധേയമായിരുന്നു.
കലാപ്രവർത്തനം
1962 മുതൽ കെ. പി. എ. സി. യുമായി ബന്ധപ്പെട്ടു നാടകരംഗത്ത് പ്രവർത്തിച്ചു തുടങ്ങിയ കണിയാപുരം രാമചന്ദ്രൻ 1966ൽ പ്രദശനത്തിനെത്തിയ മാണിക്യക്കൊട്ടാരം എന്ന ചലച്ചിത്രത്തിനായി ഗാനരചന നിർവ്വഹിച്ചു കൊണ്ട് ചലച്ചിത്രരംഗത്തുമെത്തി .
നാടക രചയിതാവ്, നാടകഗാന രചയിതാവ് എന്നീ നിലകളിൽ മലയാള നാടകരംഗത്ത് അദ്ദേഹം തനതായ വ്യക്തിമുദ്ര പതിപ്പിച്ചു.
പുതിയ പുരാണം, മാനസപുത്രി, എനിക്ക് മരണമില്ല, ദി ആക്സിഡന്റ്, സബ്കോ സൻമതി ദേ ഭഗവൻ, ഭഗവാൻ കാലുമാറുന്നു തുടങ്ങി നിരവധി നാടകങ്ങൾ അദ്ദേഹം രചിച്ചു.
ബഹാദൂർ നാടകസംഘത്തിന്റെ ബർമ്മ ബോറൻ, കായംകുളം സംസ്കാരയുടെ ഭ്രാന്തൻമാരുടെ ലോകം, കെ.പി. എ.സി.യുടെ എനിക്കു മരണമില്ല, സഹസ്രയോഗം, ലയനം, സിംഹം ഉറങ്ങുന്ന കാട്, ഭഗവാൻ കാലുമാറുന്നു തുടങ്ങിയ നാടകങ്ങൾക്ക് വേണ്ടി ഗാനരചനയും അദ്ദേഹം നിർവ്വഹിച്ചു.
മാണിക്യക്കൊട്ടാരം എന്ന ചലച്ചിത്രത്തിലെ പച്ചമരക്കാടുകളേ എന്ന ഗാനം രചിച്ചു കൊണ്ടാണ് കണിയാപുരത്തിന്റെ ചലച്ചിത്രപ്രവേശം.
തുടർന്ന് ആനയും അമ്പാരിയും , രാഗപൌർണമി, യൗവനം - ദാഹം , അസുരൻ, കൽക്കി, തൊഴിൽ അല്ലെങ്കിൽ ജയിൽ എന്നീ ഏഴു ചിത്രങ്ങളിലായി 26 ചലച്ചിത്രഗാനങ്ങൾ അദ്ദേഹം രചിച്ചു. 'നാവടക്കൂ പണിയെടുക്കൂ', 'തൊഴിൽ അല്ലെങ്കിൽ ജയിൽ' എന്നീ ചലച്ചിത്രങ്ങളുടെ തിരക്കഥയും അദ്ദേഹം രചിച്ചു.
കണിയാൻ ഇംഗ്ലീഷ് വിലാസം https://ml.wikipedia.org/wiki/Kaniyar
പഴയ കാലത്തു , ജ്യോതിഷം , വൈദ്യം , അധ്യാപനം എന്നിവ കുലത്തൊഴിലായി  ഉണ്ടായിരുന്ന കേരളത്തിലെ ഒരു ജാതിയാണ് ഗണക അഥവാ കണിയാർ .
മലബാർ മേഖലയിൽ കണിശൻ എന്ന പേരിലും ഇവർ അറിയപ്പെടുന്നുണ്ട് സംസ്കൃതത്തിലെ ഗണക , ആചാര്യ എന്നീ പദങ്ങളാണ് ഈ വാക്കിന്റെ മൂലം.
ഇത്  ഗണക  ആചാര്യ  എന്നും , തമിഴിൽ കണക ആചാര് /ന്  അഥവാ കണികൻ/ർ  അല്ലെങ്കിൽ   കണിയാൻ /ർ എന്നായി മാറുകയും അതിൽ നിന്നും മലയാളത്തിൽ ഗണക ആശാൻ അഥവാ ഗണക ഗുരു അല്ലെങ്കിൽ ഗണകൻ എന്നായതായിരിക്കാം.
വിവിധ പ്രദേശങ്ങളിൽ കണിയാർ , കണിശൻ, കനിസു, കണിയാർ പണിക്കർ , പണിക്കർ , കളരിക്കുറുപ്പ് കളരിപണിക്കർ തുടങ്ങിയ നാമങ്ങളിലും അറിയപ്പെടുന്നു.
മദ്ധ്യകാല ഘട്ടത്തിന്  മുൻപ് മുതലേ  കണിയാന്മാരെ , പൊതുവേ പണിക്കർ എന്നും ആശാൻ എന്നുമുള്ള സ്ഥാനപ്പേരുകളിലായിരുന്നു , , അഭിസംബോധന ചെയ്യാറുണ്ടായിരുന്നത് .
പണിക്കർ എന്ന പേരുപയോഗിക്കുന്നത് സാധാരണഗതിയിൽ മലബാർ മേഖലയിലായിരുന്നു.
തിരുവിതാംകൂറിന്റെ വടക്കുഭാഗങ്ങളിലും ഈ പേരുപയോഗിക്കാറുണ്ടായിരുന്നു.
ആചാര്യൻ എന്ന സംസ്കൃതപദം ലോപിച്ചാണ് ആശാൻ എന്ന വിളിപ്പേരുണ്ടായിട്ടുള്ളത്.
കണിയാർ വിഭാഗത്തിൽ, "തിണ്ട" എന്ന ഒരു ഉപജാതി ഈ വിഭാഗത്തിലുണ്ടായിരുന്നത്രെ.
, കളരി പണിക്കർ സമുദായവും ഇന്ന് കണിയാൻ വിഭാഗത്തിൽ ഉൾപ്പെടുത്തി കണക്കാക്കുന്നു.
ഇവരുടെ ഉത്ഭവത്തെ കുറിച്ച് ചരിത്രകാരന്മാർ പ്രസ്താവിക്കുന്നത് തീയർ , ബ്രാഹ്മണ വിവാഹത്തിൽ നിന്ന് ഉണ്ടായ ഒരു സമുദായം ആണ് കണിശൻ അഥവാ കണിയാൻ പണിക്കർ.
വിവാഹത്തിലൂടെ ഉണ്ടായ വിഭാഗത്തിന് സംസ്കൃതപഠനവും ജ്യോതിഷ്യവും പഠിക്കാൻ അധികാരം വിധിക്കപ്പെട്ടു, ഈ വിഭാഗം ക്രമേണ ജ്യോതിഷയം കുലത്തൊഴിൽ ആയി സ്വീകരിച്ചു.
കേരളത്തിലു ഈ സമുദായം പിന്നീട് വ്യാപരിച്ചതാണെന്ന വിശ്വാസം നിലനി ൽക്കുന്നുണ്ട് .
ആയുർവേദം,സംസ്കൃതം, ജ്യോതിഷം തുടങിയവയിലെ ഇവർക്കുള്ള പാണ്ഡ്യത്യം ഇതിനു തെളിവായി സൂചിപ്പിക്കപ്പെടുന്നുണ്ട്.
സാക്ഷരതയിൽ ഗണക സമുദായം, കേരളത്തിലെ ഇതര  ബ്രാഹ്മണ വിഭാഗ ങ്ങൾക്കൊപ്പം തന്നെ  മുന്നിലായിരുന്നുവെന്നാണ്  , കഴിഞ്ഞ ശതകം വരെയുള്ള  കാനേഷുമാരി  കണക്കുകൾ  സൂചിപ്പിക്കുന്നത് .
ജനനസമയത്തെ ഗ്രഹനിലയെ ആസ്പദമാക്കി ഭാവിപ്രവചിക്കുകയായിരുന്നു പണ്ട് ഈ സമുദായത്തിൽപ്പെട്ടവരുടെ മുഖ്യഉപജീവനമാർഗം.
പ്രവചനം ചിലപ്പോൾ കവടി നിരത്തിയും നടത്താറുണ്ട്.
സംസ്കൃതം , ജ്യോതിശാസ്ത്രം, ജ്യോതിഷം തുടങ്ങിയ മേഖലകളിലെ പാണ്ഡിത്യം മൂലം ഇവർ സമൂഹത്തിൽ ഏറ്റവും ആദരണീയരായിരുന്നു.
സംഘകാലം മുതൽ മധ്യകാലഘട്ടം വരെ എല്ലാ മേഖലകളിലും ഗുരു സമാനമായ ആദരവാണുണ്ടായിരുന്നത് .
മറ്റ് സാമാന്യ സമുദായങളിൽ ഉള്ളവർ പുരാതന കാലത്ത് അറിവു നേടിയിരുന്നത് ഇവരിൽ നിന്നുമായിരുന്നു .
പുരാതന ശാസ്ത്ര വിഷയങ്ങളായ ജ്യോതിശാസ്ത്രം, ജ്യോതിഷം, ഗണിതം എന്നിവ ഇവരിൽ നിന്നുമാണു  കേരളത്തിലെ മറ്റുള്ളവർ സ്വായത്തമാക്കിയിട്ടുള്ളത്
പണ്ടുകാലത്ത് ഈ വിഭാഗത്തിൽ പെട്ട ആൾക്കാർ ആയോധനകലകളും അഭ്യസിപ്പിക്കാറുണ്ടായിരുന്നു.
ഇവരുടെ വീടുകൾ കളരി എന്നറിയപ്പെടുന്നതിൽ നിന്നും കേരളോൽപ്പത്തിയിൽ ഇപ്രകാരം പറയുന്നതും ഇതിന്റെ തെളിവുകളാണ്.
ബ്രിട്ടീഷുകാരുടെ ആധിപത്യത്തിൽ   ഇംഗ്ലീഷ്  പാഠ്യ പദ്ധതി യിലൂടെ  ആധൂനിക  വിദ്യാഭ്യാസം   പ്രചാരത്തിൽ വന്നു  തുടങ്ങിയതോടെ ,  കളരികളിലൂടെ  നൽകിയിരുന്ന സംസ്കൃത ത്തിലൂന്നിയുള്ള   പഠന സമ്പ്രദായം  ശോഷിക്കപ്പെട്ടതും ,   ബ്രിട്ടീഷുകാർ  കളരി പയറ്റ് പരിശീലനം നിരോധിച്ചതും    കളരികളുടെ  പ്രാധാന്യം  കുറയുന്നതിന്  ഇടയാക്കുകയും അതിലൂടെ  ഈ  സമുദായത്തിന്റെ അധ്യാപന  തൊഴിലുകൾക്കു ഭംഗം വന്നു തുടങ്ങുകയും ചെയ്തിരുന്നു
പരിചതാളം കളി, പിടിച്ചുകളി, കോലടി തുടങ്ങിയ കലാരൂപങ്ങളും കണിയാന്മാർ അവതരിപ്പിച്ചിരുന്നു.
തീണ്ട എന്ന വിഭാഗത്തിന്റെ ഉപജീവനമാർഗ്ഗം കുടയുണ്ടാക്കുന്നതും,കോലം  തുള്ളൽ  പോലെയുള്ള  കലാ രൂപങ്ങളിലൂടെ   ബാധകളെ ഒഴിപ്പിക്കുന്നതുമായിരുന്നു.
ആദ്യകാല ജ്യോതിഷികൾ
ഇത്തരത്തിലുള്ള ഭാവി പ്രവചനത്തിന്റെ പല രീതികൾ ലോകത്തിന്റെ വിവിധഭാഗങ്ങളിൽ നിലവിലുണ്ടായിരുന്നിട്ടുണ്ട്.
മെസപ്പൊട്ടേമിയയിൽ ബി.സി. രണ്ടാം സഹസ്രാബ്ദത്തിലാണ് സംഘടിതമായ ജ്യോതിഷം ആദ്യമായി നിലവിൽ വന്നത്.
ലക്ഷണങ്ങളെ അടിസ്ഥാനമാക്കിയായിരുന്നു ഈ ജ്യോതിഷികൾ ഫലപ്രവചനം നടത്തിയിരുന്നതത്രേ.
ഈ സമയത്ത് ജ്യോതിശാസ്ത്രവും (astronomy) ജ്യോതിഷവും വേർതിരിച്ച് കാണപ്പെട്ടിരുന്നില്ല.
ബാബിലോണിയൻ ജ്യോതിഷികൾക്ക് പ്രപഞ്ചപ്രതിഭാസങ്ങൾ കൃത്യമായി പ്രവചിക്കാനുള്ള ജ്യോതിശാസ്ത്രപരമായ അറിവുണ്ടായിരുന്നു.
ആധുനിക കാല ജ്യോതിഷികൾ
പത്രമാദ്ധ്യമങ്ങളിൽ ജ്യോതിഷപ്രവചനങ്ങൾ ഉൾപ്പെടുത്തൽ കേരളത്തിൽ സാധാരണമാണ്.
കണിയാർ പണിക്കർ സമാജം
കേരളത്തിലെ  ഗണക ,കണിയാൻ, കളരി പണിക്കർ , കളരി കുറുപ്പ്, കാണി ബില്യായ  തുടങ്ങിയ സമുദായങ്ങളുടെ വകഭേദമാണ് കണിയാർ പണിക്കർ .
കണിയാർ പണിക്കർ സമുദായത്തിന്റെയും കുലത്തൊഴിൽ ജ്യോതിഷമാണ്.
കോഴിക്കോട്‌ ,മലപ്പുറം ജില്ലകളിലാണ് കണിയാർ പണിക്കർ എന്ന പേരിൽ ഈ സമുദായം കൂടുതലായുള്ളത്.
ഓ.ബി.സി. വിഭാഗത്തിൽപ്പെടുന്ന ഈ സമുദായം എണ്ണത്തിൽ മറ്റു സമുടായങ്ങ ലെ അപേക്ഷിച്ചു വളരെ കുറവാണ് .
കണിയാർ പണിക്കർ വിഭാഗത്തിന്റെ  സമുദായ പുരോഗതിക്കും,അവകാശ സംരക്ഷണത്തിനും വേണ്ടി മലപ്പുറത്ത്‌ രാജിസ്റെർ ചെയ്തു പ്രവർത്തിക്കുന്ന സംഘടനയാണ് കണിയാർ പണിക്കർ സമാജം .
കണിമംഗലം ശാസ്താ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kanimangalam_Sastha_Temple
കേരളത്തിൽ തൃശ്ശൂർ ജില്ലയിൽ തൃശ്ശൂർ നഗരത്തിന് തെക്കുഭാഗത്ത് കണിമംഗലത്ത് സ്ഥിതിചെയ്യുന്ന പുരാതനമായ ഒരു ക്ഷേത്രമാണ് കണിമംഗലം ശ്രീ ധർമ്മശാസ്താക്ഷേത്രം .
ലോകപ്രസിദ്ധമായ തൃശ്ശൂർ പൂരത്തിന്റെ പങ്കാളികളിലൊരാളാണ് ഈ ക്ഷേത്രം.
ഇവിടെ പ്രതിഷ്ഠ ധർമ്മ ശാസ്താവാണെങ്കിലും ( അയ്യപ്പൻ ) ദേവഗുരുവായ ബൃഹസ്പതിയുടെ ചൈതന്യം കൂടി ഉണ്ടെന്നൊരു സങ്കല്പമുണ്ട്.
വ്യാഴം, ശനി എന്നി ദിവസങ്ങൾ പ്രധാനം.
കണിമോൾ
മലയാള കവയിത്രിയും എഴുത്തുകാരിയുമാണ് കണിമോൾ .
(ജനനം: 1971 ) കവിത, കഥ, ലേഖനം തുടങ്ങിയ വിവിധമേഖലകളിൽ എഴുതുന്ന കണിമോളുടെ ആദ്യ കവിതാസമാഹാരത്തിന് കേരള സാഹിത്യ അക്കാദമിയുടെ കനകശ്രീ അവാർഡ് ലഭിച്ചിട്ടുണ്ട്.
ഇടുക്കി സ്വദേശിയായ ഇവർ ഇപ്പോൾ ജീവിത പങ്കാളിയും ലിറ്റിൽ മാഗസിൻ പ്രസാധകനുമായ നൂറനാട് മോഹനോടൊപ്പം മാവേലിക്കരയിൽ താമസിക്കുന്നു.
അദ്ധ്യാപികയാണ്.
കൃതികൾ കണിക്കൊന്ന - കേരള സാഹിത്യ അക്കാദമി (കനകശ്രീ അവാർഡ് -1998), വി.ടി. കുമാരൻ മാസ്റ്റർ അവാർഡ് (1999), ഫൊക്കാന അവാർഡ് ആരൂഢം - വൈലോപ്പിള്ളി അവാർഡ് (2002) കുള്ളൻ - അബുദാബി ശക്തി അവാർഡ് , എൻ.വി.കൃഷ്ണവാരിയർ അവാർഡ് (2009) ഫുട്പാത്തിൽ ഒരുറുമ്പ് - സമന്വയം പുരസ്‌കാരം (2012) ഉന്മാദികൾക്ക് ഒരു പൂവ്(2013) മൂലൂർ അവാർഡ്( 2016) അവലംബം
എളംകുളം ഇംഗ്ലീഷ് വിലാസം https://ml.wikipedia.org/wiki/Elamkulam
9°58′0″N 76°18′0″E ﻿ / ﻿ 9.96667°N 76.30000°E ﻿ / 9.96667; 76.30000 കൊച്ചി കോർപ്പറേഷനിലെ ഒരു ഡിവിഷനാണ് എളംകുളം .
(ഇംഗ്ലീഷ്: Elamkulam )
കോർപ്പറേഷനിലെ 54-ആം ഡിവിഷനാണ് എളംകുളം.
എറണാകുളം സൗത്ത് റെയിൽവേ സ്റ്റേഷനു കിഴക്കൂടിയൊഴുകുന്ന പേരണ്ടൂർ കനാലിനു കിഴക്കും സഹോദരൻ അയ്യപ്പൻ റോഡിനു വടക്കും ഫാത്തിമാ ചർച്ച് റോഡിനു പടഞ്ഞാറും കതൃക്കടവു് റെയിൽവേ ലൈനിനു തെക്കുമായി എളംകുളം സഥിതി ചെയ്യുന്നു.
എളംകുളം വില്ലേജ് ഓഫീസും എളംകുളം ഇന്ദിരാഗാന്ധി ഹോസ്പിറ്റലും ഈ മേഖലയിൽ സ്ഥിതി ചെയ്യുന്നു.
അടുത്ത കാലത്തായി എളംകുളത്തുള്ള കടവന്ത്ര ജംഗ്ഷൻ (കടവന്ത്രയ്ക്കു തിരിയുന്ന ജംഗ്ഷൻ ) കടവന്ത്രയെന്ന പേരിൽ എഴുതപ്പെടുകയും, എളംകുളം ദേശത്തെത്തന്നെ കടവന്ത്രയെന്നു പുനർനാമകരണം ചെയ്തു എളംകുളത്തെ തമസ്കരിക്കുവാൻ ഭരണ തലത്തിൽ തന്നെ ശ്രമം നടക്കുന്നതായി കാണുന്നു .
ചെറുപുഷ്പം സുറിയാനിപള്ളി എളംകുളം പുറത്തേക്കുള്ള കണ്ണികൾ Elamkulam, Kochi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എലൻ ബർസ്റ്റിൻ ഇംഗ്ലീഷ് വിലാസം https://ml.wikipedia.org/wiki/Ellen_Burstyn
എലൻ ബർസ്റ്റിൻ (ജനനം, എഡ്ന റേ ഗില്ലൂലി; ഡിസംബർ 7, 1932) ഒരു അമേരിക്കൻ നടിയാണ്.
നാടകങ്ങളിലെ സങ്കീർണ്ണ സ്ത്രീ കഥാപാത്രങ്ങളെ അവതരിപ്പിക്കുന്നതിൽ പേരുകേട്ട അവർ ഒരു അക്കാദമി അവാർഡ് , ഒരു ടോണി അവാർഡ് , രണ്ട് പ്രൈംടൈം എമ്മി അവാർഡുകൾ എന്നിവയുൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്.
" ട്രിപ്പിൾ ക്രൗൺ ഓഫ് ആക്ടിങ്ങ് " നേടിയ ചുരുക്കം ചില അഭിനേതാക്കളിൽ ഒരാളാണ് അവർ.
മിഷിഗണിലെ ഡെട്രോയിറ്റ് നഗരത്തിൽ ജനിച്ച ബർസ്റ്റിൻ വിദ്യാലയ ജീവിതമുപേക്ഷിച്ച് നർത്തകി, മോഡൽ എന്നീ നിലകളിൽ ജോലി ചെയ്തു.
24-ആം വയസ്സിൽ, 1957-ൽ ബ്രോഡ്‌വേ നാടകവേദിയിലൂടെ അഭിനയരംഗത്ത് അരങ്ങേറ്റം കുറിച്ച അവർ താമസിയാതെ ടെലിവിഷൻ ഷോകളിൽ പ്രത്യക്ഷപ്പെടാൻ തുടങ്ങി.
നിരവധി വർഷങ്ങൾക്ക് ശേഷം ദി ലാസ്റ്റ് പിക്ചർ ഷോയിൽ (1971) നിരൂപക പ്രശംസ നേടിയ ഒരു വേഷത്തിലൂടെ മികച്ച സഹനടിക്കുള്ള അക്കാദമി അവാർഡ് നാമനിർദ്ദേശം നേടി.
ദി എക്സോർസിസ്റ്റ് (1973) എന്ന ചിത്രത്തിലെ അടുത്ത പ്രകടനത്തിലൂടെ മികച്ച നടിക്കുള്ള അക്കാദമി അവാർഡിന് നാമനിർദ്ദേശം നേടി.
ജനപ്രിയമായി തുടർന്ന ഈ ചിത്രത്തെ നിരവധി പ്രസിദ്ധീകരണങ്ങൾ എക്കാലത്തെയും മികച്ച ഹൊറർ ചിത്രങ്ങളിലൊന്നായി കണക്കാക്കുന്നു.
തുടർന്ന് മാർട്ടിൻ സ്‌കോർസെസിയുടെ ആലീസ് ഡസ് നോട്ട് ലിവ് ഹിയർ എനിമോർ (1974) എന്ന ചിത്രത്തിലെ ടൈറ്റിൽ റോളിലൂടെ മികച്ച നടിക്കുള്ള അക്കാദമി അവാർഡ് നേടി.
1975-ൽ സെയിം ടൈം നെക്സ്റ്റ് ഇയർ എന്ന നാടകത്തിലെ അഭിനയത്തിന് ടോണി അവാർഡ് നേടി.
1978-ലെ ഈ നാടകത്തിൻറെ ചലച്ചിത്രാവിഷ്കാരത്തിലെ അഭിനയത്തിന് അവർക്ക് ഗോൾഡൻ ഗ്ലോബ് പുരസ്കാരം ലഭിച്ചു.
നിരവധി ടെലിവിഷൻ സിനിമകളിൽ പ്രത്യക്ഷപ്പെട്ട അവർ റീസറക്ഷൻ (1980), ഹൗ ടു മേക്ക് ആൻ അമേരിക്കൻ ക്വിൽറ്റ് (1995), റിക്വയം ഫോർ എ ഡ്രീം (2000) എന്നീ ചിത്രങ്ങളിലെ അഭിനയത്തിലൂടെ കൂടുതൽ അംഗീകാരം നേടി.
റിക്വയം ഫോർ എ ഡ്രീമിലെ മയക്കുമരുന്നിന് അടിമയായ ഏകാന്തയായ ഒരു സ്ത്രീയുടെ വേഷം അവതരിപ്പിച്ചതിന്റെ പേരിൽ, അവർ വീണ്ടും അക്കാദമി അവാർഡിനും സ്‌ക്രീൻ ആക്ടേഴ്‌സ് ഗിൽഡ് അവാർഡിനും നാമനിർദ്ദേശം ചെയ്യപ്പെട്ടു.
2010-കളിൽ, രാഷ്ട്രീയ നാടക പരമ്പരകളായ പൊളിറ്റിക്കൽ അനിമൽസ്, ഹൗസ് ഓഫ് കാർഡ്സ് തുടങ്ങിയ ടെലിവിഷൻ പരമ്പരകളിൽ അവർ പ്രത്യക്ഷപ്പെടുകയും ഇവ രണ്ടും എമ്മി അവാർഡ് നാമനിർദ്ദേശങ്ങൾ നേടുകയും ചെയ്തു.
2000 മുതൽ, ന്യൂയോർക്ക് നഗരത്തിലെ ഒരു നാടക വിദ്യാലയമായ ആക്ടേഴ്സ് സ്റ്റുഡിയോയുടെ സഹപ്രസിഡന്റായിരുന്നു.
2013 ൽ, നാടകരംഗത്തെ പ്രവർത്തനത്തിൻറെ പേരിൽ അമേരിക്കൻ തിയേറ്റർ ഹാൾ ഓഫ് ഫെയിമിൽ അവരെ ഉൾപ്പെടുത്തി.
മിഷിഗണിലെ ഡെട്രോയിറ്റിൽ കോറിൻ മേരിയുടെയും (മുമ്പ്, ഹാമെൽ) ജോൺ ഓസ്റ്റിൻ ഗില്ലൂലിയുടെയും മകളായി ബർസ്റ്റിൻ എഡ്ന റേ ഗില്ലൂലി എന്ന പേരിലാണ് അവർ ജനിച്ചത്.
"ഐറിഷ്, ഫ്രഞ്ച്, പെൻസിൽവാനിയ ഡച്ച്, ഒരൽപ്പം കനേഡിയൻ ഇന്ത്യൻ" എന്നാണ് അവർ തന്റെ വംശപരമ്പരയെ വിശേഷിപ്പിച്ചത്.
ബർസ്റ്റിന് ജാക്ക് എന്ന ഒരു ജ്യേഷ്ഠനും സ്റ്റീവ് എന്ന ഒരു ഇളയ സഹോദരനുമുണ്ട്.
ചെറുപ്പത്തിൽതന്നെ അവളുടെ മാതാപിതാക്കൾ വിവാഹമോചനം നേടിയതിനാൽ, അവളും സഹോദരന്മാരും മാതാവിനും രണ്ടാനച്ഛനുമൊപ്പമാണ് താമസിച്ചിരുന്നത്.
ഒരു പ്രത്യേക പഠനമേഖല തിരഞ്ഞെടുക്കാൻ വിദ്യാർത്ഥികളെ അനുവദിക്കുന്ന യൂണിവേഴ്സിറ്റി-പ്രിപ്പറേറ്ററി സ്കൂളായ കാസ് ടെക്നിക്കൽ ഹൈസ്കൂളിൽ ബർസ്റ്റിൻ പഠനത്തിൻ ചേർന്നു.
അവിടെ ബർസ്റ്റിൻ ഫാഷൻ ഇല്ലുട്രേഷൻ മേഖലയിൽ പ്രാവീണ്യം നേടി.
ഹൈസ്കൂൾ പഠനകാല്ത്ത് ഒരു ചിയർ ലീഡർ, സ്റ്റുഡന്റ് കൗൺസിൽ അംഗം, അവളുടെ നാടക ക്ലബ്ബിന്റെ പ്രസിഡന്റ് എന്നീ സ്ഥാനങ്ങളി‍ൽ പ്രവർത്തിച്ചു.
സീനിയർ വർഷത്തിൽ ക്ലാസുകളിൽ പരാജയപ്പെട്ടതിനെത്തുടർന്ന് ഹൈസ്കൂൾ പഠനം ഉപേക്ഷിച്ചു.
താമസിയാതെ, ബർസ്റ്റിൻ കെറി ഫ്‌ലിൻ എന്ന പേര് സ്വീകരിച്ചുകൊണ്ട് ഒരു നർത്തകിയായി പ്രവർത്തിച്ചു, തുടർന്ന് 23 വയസ്സ് വരെ മോഡലായി ജോലി ചെയ്തു.
പിന്നീട് ഡാളസിലേക്ക് മാറിയി അവർ, അവിടെ മോഡലിംഗ് ജോലി തുടരുകയും ന്യൂയോർക്ക് നഗരത്തിലേയ്ക്ക് മാറുന്നതിന് മുമ്പ് മറ്റ് ഫാഷൻ ജോലികളിലേർപ്പെടുകയും ചെയ്തു.
അവലംബം ↑ ↑ ↑ ↑ ↑ Burstyn 2007, p. 14 ↑ ↑ Burstyn 2007, p. 36 ↑ ↑ ↑ ↑
എളങ്കുന്നപ്പുഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Elankunnapuzha_Gramapanchayath എളങ്കുന്നപ്പുഴ ഗ്രാമപഞ്ചായത്ത് എളങ്കുന്നപ്പുഴ ഗ്രാമപഞ്ചായത്ത് 10°05′44″N 76°19′13″E ﻿ / ﻿ 10.095440°N 76.320380°E ﻿ / 10.095440; 76.320380 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല എറണാകുളം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ഞാറക്കൽ ലോകസഭാ മണ്ഡലം എറണാകുളം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 47878 ജനസാന്ദ്രത / ച.
എറണാകുളം ജില്ലയിലെ ഇടപ്പള്ളി ബ്ലോക്കിൽ പെട്ട ഒരു ഗ്രാമപഞ്ചായത്താണ് എളങ്കുന്നപ്പുഴ .
വൈപ്പിൻ ദ്വീപിന്റെ പടിഞ്ഞാറു ഭാഗത്ത് അറബിക്കടലിനോട് മുട്ടിയുരുമ്മി കിടക്കുന്ന ഗ്രാമമാണ് എളങ്കുന്നപ്പുഴ.
ഗ്രാമസ്വരാജ് പദ്ധതിയുടെ ഭാഗമായി രൂപീകരിക്കപ്പെട്ടതാണ് ഈ പഞ്ചായത്ത്.
1914 ൽ വില്ലേജ് നിയമം അനുസരിച്ച് ഓരോ താലൂക്കിലും ഓരോ പഞ്ചായത്തെന്ന രീതിയിൽ നിലവിൽ വന്ന അഞ്ച് പഞ്ചായത്തിൽ ഒന്നാണ് എളങ്കുന്നപ്പുഴ.
എന്നിരിക്കിലും പ്രായപൂർത്തിവോട്ടവകാശത്തിന്റെ അടിസ്ഥാനത്തിൽ തെരഞ്ഞെടുപ്പ് നടന്നത് 1953 ലാണ്.
കുടുംബി വിഭാഗക്കാർ ഒരു കൂട്ടമായി താമസിക്കുന്ന അപൂർവ്വം ചില സ്ഥലങ്ങളിലൊന്നാണ് ഇത്.
മത്സ്യബന്ധനം പ്രധാന ഉപജീവനമാർഗ്ഗമാക്കിയ ആളുകളാണ് പ്രധാനമായും  വൈപ്പിൻ ഭാഗത്തെ കുടുംബി സമുദായക്കാർ.
മൂന്നുഭാഗവും വെള്ളത്താൽ ചുറ്റപ്പെട്ടതാണ് എളങ്കുന്നപ്പുഴ പഞ്ചായത്ത്.
പടിഞ്ഞാറ് അറബിക്കടൽ വടക്ക് ഞാറക്കൽ പഞ്ചായത്ത് കിഴക്ക് കൊച്ചി കോർപറേഷൻ.
വൈപ്പിൻ ദ്വീപിന്റെ മുഖഛായതന്നെ മാറ്റാനായി പോകുന്ന പ്രകൃതി വാതക പ്രൊജക്ട് എളങ്കുന്നപ്പുഴയിലാണ് നിർമ്മാണം നടക്കുന്നത്.
കൂടാതെ കാർഷിക സർവകലാശാലയുടെ കീഴിൽ നടത്തപ്പെടുന്ന ഒരു ഗവേഷണ സ്ഥാപനവും ഇവിടെയുണ്ട്.
മത്സ്യബന്ധനം തന്നെയാണ് പ്രധാന വരുമാന മാർഗം.
നേരത്തേ ചിലയിടങ്ങളിൽ നെൽകൃഷി ചെയ്തുപോന്നിരുന്നു.
വെള്ളത്തിന്റെ ദൗർലഭ്യത ഇതിനെ വളർച്ച നശിപ്പിച്ചുകളഞ്ഞു.
ആരാധനാലയങ്ങൾ ശ്രീ സുബ്രഹ്മണ്യ സ്വാമി ക്ഷേത്രം ശ്രീ മല്ലികാർജുന ക്ഷേത്രം.
കുടുംബി സമുദായക്കാരുടെ ക്ഷേത്രമാണിത്.
നാറാണത്ത് ശ്രീകൃഷ്ണ സ്വാമി ക്ഷേത്രം വിദ്യാഭ്യാസസ്ഥാപനങ്ങൾ വാർഡുകൾ കടപ്പൂറം വാർഡ് റോട്ടറി വില്ലേജ് വാർഡ് ജനകീയപാലം വാർഡ് എൽ പി സ്ക്കൂൾ വാർഡ് ടെമ്പിൾ റോ‍ഡ് വാർഡ് കർത്തേടം ചർച്ച് വാർഡ് കർത്തേടം സെൻട്രൽ വാർഡ് മാലിപ്പുറം സെൻട്രൽ വാർഡ് വൈദ്യുതി വാർഡ് സ്ക്കൂൾ മുറ്റം ഈസ്റ്റ് വാർഡ് സാന്താക്രൂസ് വാർഡ് കുരിശ്ശിങ്കൽ ചർച്ച് വാർഡ് മുരിക്കുംപാടം ജെട്ടി വാർഡ് മല്ലികാർജ്ജുന ടെമ്പിൾ വാർഡ് അഴീക്കൽ വാർഡ് യൂണിവേഴ്സിറ്റി വാർഡ് മസ്ജിദ് വാർഡ് ലൈറ്റ് ഹൌസ് വാർഡ് പുതുവൈപ്പ് ഈസ്റ്റ് വാർഡ് ലൈറ്റ് ഹൌസ് നോർത്ത് കടപ്പുറം വാർഡ് സ്ക്കൂൾമിറ്റം വെസ്റ്റ് വാർഡ് പഞ്ചായത്ത് വാർഡ് മാലിപ്പുറം ബീച്ച് വാർഡ് സ്ഥിതിവിവരകണക്കുകൾ സ്ഥിതിവിവരകണക്കുകൾ ജില്ല എറണാകുളം ബ്ലോക്ക് വൈപ്പിൻ വിസ്തീർണ്ണം 11.52 വാർഡുകൾ 22 ജനസംഖ്യ 47878 പുരുഷൻമാർ 23560 സ്ത്രീകൾ 24318
അവലംബം ↑ കുടുംബി സമുദായ വെബ്സൈറ്റ് കുടുംബി സമുദായ വിവരങ്ങൾ ↑ തദ്ദേശ സ്വയംഭരണ വെബ്സൈറ്റ് Archived 2010-09-21 at the Wayback Machine .
എളങ്കുന്നപ്പുഴ പൊതുവിവരങ്ങൾ.
എലൻ ക്ലെമാൻ Ellen Kleman Ellen Kleman എലൻ ക്ലെമാൻ
എലൻ എമ്മ അഗസ്റ്റ ക്ലെമാൻ (1867-1943) ഒരു സ്വീഡിഷ് എഴുത്തുകാരിയും പത്ര എഡിറ്ററും സ്ത്രീകളുടെ അവകാശ പ്രവർത്തകയുമായിരുന്നു.
1907 മുതൽ, സ്ത്രീകളുടെ പ്രസ്ഥാനത്തെ പിന്തുണയ്ക്കുന്ന ഒരു ജേണലായിരുന്ന ഡാഗ്നിയിലും 1914-ൽ ഇത് ഹെർത്തയെന്നു പേരു മാറിയപ്പോൾ 1932 വരെ അതിലും അവൾ എഡിറ്ററായി സേവനമനുഷ്ടിച്ചിരുന്നു.
1867-ൽ കാൾസ്‌ക്രോണയിൽ ജനിച്ച എലൻ എമ്മ അഗസ്റ്റ ക്ലെമാൻ, കമാൻഡർ കാൾ ക്ലെമന്റെയും (1820-1872) അദ്ദേഹത്തിൻറെ ഭാര്യ ജോഹാന്ന അഗസ്റ്റ ഗ്രാമിന്റെയും (1825-1904) മകളായിരുന്നു.
അവളുടെ മൂത്ത സഹോദരി അന്ന ക്ലെമാനും (1862-1940) വനിതാ പ്രസ്ഥാനത്തിൽ സജീവമായി പങ്കെടുത്തിരുന്നു.
കാൾസ്‌ക്രോണയിലെ വനിതാ വിദ്യാലയത്തിൽ പഠിച്ച ശേഷം ഉപ്‌സാലയിലെയും സ്റ്റോക്ക്‌ഹോമിലെയും ബാങ്കുകളിൽ അവർ ജോലി ചെയ്തു.
സ്ത്രീകളുടെ അവകാശങ്ങളെ ശക്തമായി പിന്തുണച്ച വ്യക്തിയായിരുന്നു ക്ലെമാൻ.
1907-ൽ അവർ വനിതാ പ്രസ്ഥാനത്തിന്റെ പ്രധാന നാവായ ഡാഗ്നിയുടെ എഡിറ്ററായി ചേർന്നു.
സ്ത്രീകളുടെ സമ്മേളനങ്ങളുടെ വിവരണങ്ങളും ശ്രദ്ധേയരായ സ്ത്രീകളുടെ ജീവചരിത്രങ്ങളും ഉൾപ്പെടെ നിരവധി ലേഖനങ്ങൾ അവർ സ്വയം എഴുതി.
1913-ൽ ഡാഗ്നി പ്രസിദ്ധീകരണം നിർത്തിയപ്പോൾ, 1914 മുതൽ 1932 വരെ അതിന്റെ പകരമുള്ള പ്രസിദ്ധീകരണമായ ഹെർത്തയുടെ എഡിറ്ററായി.
1921-ൽ, സ്വീഡിഷ് സ്ത്രീകളുടെ അവകാശ സംഘടനയായ ഫ്രെഡ്രിക ബ്രെമർ അസോസിയേഷന്റെ ബോർഡ് അംഗമായിരുന്ന അവർ 1922 മുതൽ 1931 വരെ അതിൻറെ സ്റ്റോക്ക്ഹോം ചാപ്റ്റർ അധ്യക്ഷയായി.
അവലംബം ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link )
എലൻ ഡിജെനറസ് ഇംഗ്ലീഷ് വിലാസം https://ml.wikipedia.org/wiki/Ellen_DeGeneres
ഒരു അമേരിക്കൻ കൊമേഡിയനും നടിയും ടെലിവിഷൻ അവതാരികയും നിർമാതാവുമാണ് എലൻ ഡിജെനറസ് .
ഓസ്ക്കാർ , ഗ്രാമി , പ്രൈം ടൈം എമ്മി എന്നീ അവാർഡ് ദാന ചടങ്ങുകളിൽ അവതാരകയായിട്ടുണ്ട്.
ഫൈൻഡിംഗ് നീമോ, ഫൈൻഡിംഗ് ഡോറി എന്നീ അനിമേഷൻ ചിത്രങ്ങളിൽ ഡോറി എന്ന കഥാപാത്രത്തിന് ശബ്ദം നൽകി.
അമേരിക്കൻ ഐഡൽ എന്ന റിയാലിറ്റി ഷോയുടെ 9-ആം സീസണിൽ വിധികർത്താവായിരുന്നിട്ടുണ്ട് .
ബെറ്റി ഡിജെനറസ് – എലിയറ്റ് ഡിജെനറസ് ദമ്പതികളുടെ മകളായി ലൂസിയാനയിലെ മെറ്റൈറീയിൽ ജനിച്ചു .
1974-ൽ എലന്റെ മാതാപിതാക്കൾ ബന്ധം വേർപെടുത്തി.
വൈകാതെ രണ്ടാമത് വിവാഹിതയായ മാതാവിനൊത്ത് എലൻ റ്റെക്സാസിലെ അറ്റ്ലാന്റയിലേക്ക് താമസം മാറി.
മേയ് 1976-ൽ അറ്റ്ലാന്റ ഹൈസ്കൂളിൽ നിന്നും പഠിച്ചിറങ്ങിയ എലൻ ന്യൂ ഓർലിയൻസ് യൂണിവേഴ്സിറ്റിയിൽ കമ്മ്യൂണിക്കേഷൻ പഠനത്തിന് ചേർന്നു.
ഒരു സെമസ്റ്ററിനു ശേഷം സ്കൂൾ വിട്ട എലൻ ക്ലർക്ക്, പെയിന്റർ, സൂപ്പർ മാർക്കറ്റ് ജീവനക്കാരി, ഭക്ഷണശാലയിലെ സപ്ലൈയർ തുടങ്ങി ഒട്ടനവധി മേഖലകളിൽ പ്രവർത്തിച്ചു.
ഇക്കാലത്തെ വൈവിധ്യമാർന്ന അനുഭവങ്ങൾ എലന്റെ ഹാസ്യാവതരണങ്ങളിൽ പലപ്പോഴും സഹായകമായി.
സ്റ്റാൻഡ് അപ്പ് കോമഡി
ചെറിയ ക്ലബ്ബുകളിലും കോഫീഹൗസുകളിലും സ്റ്റാൻഡ് അപ്പ് കോമഡി അവതരിപ്പിച്ചായിരുന്നു എലെന്റെ തുടക്കം.
1981-ൽ ന്യൂ ഓർലിയൻസിലെ ക്ലൈഡ്സ് കോമഡി ക്ലബ്ബിലെ പ്രധാന അവതാരകയായി.
വൂഡി അലെൻ , സ്റ്റീവ് മാർട്ടിൻ എന്നിവരായിരുന്നു അക്കാലത്ത് തന്റെ പ്രചോദനം എന്ന് എലൻ പ്രസ്താവിച്ചിട്ടുണ്ട്.
വൈകാതെ രാജ്യവ്യാപകമായി സഞ്ചരിച്ച് ഹാസ്യാവതരണങ്ങൾ ചെയ്തു തുടങ്ങി.
1982-ൽ ഷോ ടൈം എന്ന ടെലിവിഷൻ ചാനൽ അവരെ ‘ഫണിയസ്റ്റ് പെഴ്സൺ ഓഫ് അമേരിക്ക’  എന്ന ബഹുമതി നൽകി ആദരിച്ചു.
ടെലിവിഷനിൽ എലൻ, എമ്മി അവാർഡ് ദാനച്ചടങ്ങിൽ, സെപ്റ്റംബർ 1997
ഓപ്പൺ ഹൗസ് എന്ന ടിവി പരമ്പരയിലൂടെയായിരുന്നു ടെലിവിഷനിലെ തുടക്കം.
തുടർന്ന് ‘എലൻ’ എന്ന ഹാസ്യപരമ്പരയിൽ എലൻ മോർഗാൻ എന്ന കഥാപാത്രമായി ഏറെ ജനപ്രീതി നേടി.
1997-ൽ ഓപ്രാ വിൻഫ്രീ ഷോയിൽ അതിഥിയായി എത്തിയ ഡിജെനറസ് താൻ ഒരു സ്വവർഗ്ഗാനുരാഗിയാണെന്ന് ആദ്യമായി തുറന്നു പറഞ്ഞു.